open-index/open-wikipedia-markdown huggingface dataset:
Stuart Dougal

**Stuart Dougal** (født 6. november 1962) er en skotsk fotballdommer. Han er FIFA-dommer. Dougal dømte  mot  i privatlandskamp 16. august 2006. Han har også dømt hatoppgjørene mellom Celtic og Rangers hele åtte ganger. På disse åtte oppgjørene har han delt ut hele 43 gule kort og tre røde kort

## Referanser
Allgemeine Schiffahrtsaktion

**Allgemeine Schiffahrtsaktion** var et tysk propagandatiltak under okkupasjonen av Norge under andre verdenskrig.  Målet var å få noen av de rundt 1000 handelsskipene som seilte under allierte flagg til å gå inn i tyskkontrollerte eller nøytrale havner.  Aksjonen startet 6. mai 1942 og angikk skipsfarten i Atlanterhavet.  Hovedbidraget var en halvtimes radioprogram hver dag med meldinger og hilsinger hjemmefra til sjøfolk ute.  Det første halve året ble 4500 meldinger overbragt, ispedd musikk og appeller til hjemlengselen blant sjøfolk.  Ingen norske skip fulgte oppfordringene.

## Se også
* Japan-Aktion – tilsvarende tiltak mot norske skip i Stillehavet
* Nortraship

## Litteratur
* 

## Eksterne lenker
* Forsvarsnett: 8. mai
Harald Johnsen

**Harald Johnsen** (født 19. mars 1970, død 24. juli 2011) var en norsk jazzmusiker (bassist).

## Karriere
Fra 1989-92 var han student ved Jazzlinja ved musikkonservatoriet i Trondheim (Norges teknisk-naturvitenskapelige universitet). Han var da med i tobass-arrangementet i det Trygve Seim-ledete Trondheim Kunstorkester. Senere har han vært sentral i en rekke jazzgrupper: blant annet Nils-Olav Johansen trio, Christian Reim trio, Svein Olav Herstad trio, Jan Erik Kongshaug kvartett, og Sigurd Køhn/Nils-Olav Johansen sekstett. Han har også spilt en del med Ditlef Eckhoff. I de siste årene av sitt liv hadde han stor suksess i Tord Gustavsen trio.

Harald Johnsen deltok på flere plateutgivelser, blant annet på Eckhoff og Eric Reeds *Impressions of Antibes*, og den Einar Iversen-ledete *Merry Christmas*. Ellers har han medvirket på utgivelser med blant andre Silje Nergaard (1994), Ditlef Eckhoff og Eric Reed (1997), Einar Iversen (2000), og Karl Sundby (2004).

Harald Johnsen spilte sammen med gitarist og komponist Frode Barth fra 1984. Deres trio TAPE, med trommeslager Tom Erling Lie, vant Ungdommens Kulturmønstrings landsfinale i 1988. Mange års samspill, improvisasjon og kompositorisk utveksling mellom de to musikerne dannet grunnlaget for deres album-debut, *[[Blue Spheres]]*, 2007.

## Diskografi
Harald Johnsen har medvirket på blant annet følgende CD-innspillinger:
* *Hummer og kanari*, Frode A. Danielsen, (1988)
* *Dig*, Svein Olav Herstad, (1993)
* *Egentlig*, Trond Bjertnes/Frode Barth, (1994)
* *Østkantblues*, Karl Sundby/Erik Wesseltoft, (1996)
* *Impressions of Antibes*, Ditlef Eckhoff, (1997)
* *JEG*, Trond Bjertnes Frode Barth, (1997)
* *You´ll always need friends*, The Alf Kjellman project, m/Kevin Dean, (1998)
* *Choice*, Monica Borgen, (1998)
* *The other World*, Jan Erik Kongshaug, (1998)
* *Merry Christmas*, Ditlef Eckhoff, (1999)
* *Woman´s got to have it", Køhn/Johansen, (1999)
* *Together*, Inge Stangvik/Eivind Sannes, (1999)
* *Port of call*, Silje Nergaard, (2000)
* *At first light*, Silje Nergaard, (2001)
* *Sommerregn*, Svein Olav Herstad, (2002)
* *Angels*, Køhn Johansen, (2003)
* *Changing places*, Tord Gustavsen, (2002)
* *TheGround*, Tord Gustavsen, (2004)
* *Being There*, Tord Gustavsen, (2006)
* *Blue Spheres'', Frode Barth, (2007)

## Referanser


## Eksterne lenker
* 
* Biografi fra Jazzbasen.
* Diskografi fra Jazzbasen.
Solveig Kloppen

**Solveig Kloppen** (født 1971) er en norsk skuespiller og programleder. 
 
Solveig Kloppen er født i Trondheim, men oppvokst i Vik i Sogn og på Jessheim i Akershus. Som russ ved Jessheim videregående skole i 1991 var hun både revysjef, instruktør og artist. Hun har studert ved universitetene i Bergen og Oslo, fra Journalisthøgskolen samt ved Fysioterapihøgskolen i Oslo.

Hun har tidligere vært standup-komiker. Hun spilte resepsjonisten Tine i komiserien *[[Bot og bedring]]* på TV 2 fra 1996 til 1998 og ledet prateprogrammet *[[Mandagsklubben]]* på TVNorge i 2000 og var utegående reporter i ungdomsprogrammet *[[Trigger (TV-serie)|Trigger]]* på NRK. Sommeren 2003 ledet hun *Petres sommermorgen* på radiokanalen NRK P3 sammen med Annette Walther. Samme høst lagde hun skjult-kamera-innslag til NRK1s lørdagsunderholdningsprogram *[[LørDan]]*. Hun spilte lesbiske Marte i den romantiske filmkomedien *[[Kvinnen i mitt liv]]* som ble lansert i 2003 og rollen som Mortimers mor i eventyrfilmen *[[Dragevokterens jul]]* fra 2020.

Kloppen var programleder i *[[Idol (TV-program)|Idol]]* på TV 2 sammen med Ingrid Gjessing i 2004-sesongen og med Kåre Magnus Bergh i 2005 og 2006. For sin innsats i *Idol* vant hun publikumsprisen under Gullruten 2005. Hun var også nominert til Gullruten 2008 for sin innsats som programleder for *[[Hjelpekorpset]]* sammen med Helén Vikstvedt. Våren 2011 var hun medprogramleder i TV 2-serien *[[Svendsen om Hansen og Jensen]]* hvor hun og Truls Svendsen forsøkte å avkrefte eller bekrefte myter nordmenn har om hverandre. Serien ble kåret til beste magasin- eller livsstilsprogram under Gullruten 2011. Senere var hun programleder i *[[Ønskedrømmen]]* på TV 2 sammen med Øyvind Mund og Carsten Skjelbreid og fra januar 2015 TV 2-programmet *[[En kveld hos Kloppen]]*. For programmet vant hun Gullruten 2017 i klassen beste kvinnelige programleder og var nominert til publikumsprisen under Gullruten 2018. Foran Gullruten 2018 ble hun nominert i klassen beste programleder for *Det jeg ikke fikk sagt* og til publikumsprisen.

Hun har også ledet Spellemannprisen to ganger sammen med Ivar Christian Johansen (2009 og 2010) og Amandaprisen 2013.

Siden 2012 har hun vært programleder for talentkonkurransen *[[Norske Talenter]]*. Den første sesongen hun var programleder ledet hun sendingene sammen med Stian Blipp, men har siden 2014 vært programleder alene. I 2022 tok hun over som medprogramleder i quiz-programmet *[[Alle mot alle]]* på TV Norge sammen med Jon Almaas. For programmet vant de to sammen klassen beste programleder – underholdning under både Gullruten 2022 og Gullruten 2025. I 2024 ble hun dobbeltnominert til Gullruten 2024 i kategorien beste programleder - underholdning, både for *Norske talenter* og for *Alle mot alle*, sistnevnte sammen med Almaas.

Kloppen er gift med *[[Dagbladet]]*-journalisten Kjartan Brügger Bjånesøy. Sammen har de to barn.

## TV-opptredener (utvalg)

## Referanser


## Eksterne lenker
* 
* 
* Portrettintervju i Dagbladet 2005
Bride of Chucky

***Bride of Chucky*** (også kjent som ***Child's Play 4: Bride of Chucky***) er den fjerde filmen i *[[Child's Play]]*-serien. Filmen er laget i 1998, og finner også sted i 1998. Jennifer Tilly har stemmen til bruden «Tiffany», og Brad Dourif har stemmen til «Chucky». John Ritter og Katherine Heigl medvirker også i filmen, som ble regissert av Ronny Yu, kjent som regissør av *[[Freddy vs. Jason]]* og *[[The 51st State]]*.

Denne filmen markerer punktet der *Child's Play*-serien tar en mer humoristisk vri, og til og med har et par elementer av selvrefererende parodi. I motsetning til de tre første filmene, som var kontroversielle for sine grusomme visninger av vold, er all volden i denne filmen lydsatt med latter for å gjøre de makabre visuelle scenene litt mindre markante.

**Sitatlinje:** *Chucky gets lucky.*

## Handling

Chucky kommer tilbake fra de døde etter å ha blitt hakket opp i *[[Child's Play 3]]*. Han bringes tilbake til livet av kjæresten sin, Tiffany, som han forlot for ti år siden da han plasserte sjelen sin i «Good Guy»-dukken.

Da Tiffany spør Chucky om han hadde tenkt å gifte seg med henne da han kom tilbake, siden han la igjen en ring til henne, sier Chucky at han tok den ringen fra en rik gammel dame på grunn av at han mener den er verdt mellom 5- og 6000 dollar. 

Tiffany blir veldig lei seg, og plasserer Chucky i en lekegrind for å holde ham til fange som hevn for alle de årene hun ventet på ham. Mens Tiffany tar et bad og ser *[[Bride of Frankenstein]]* (filmen som ga manusforfatter Don Mancini ideen til filmen) rømmer imidlertid Chucky ved hjelp av diamanthalskjedet til brudedukken Tiffany kjøpte til ham for å gjøre ham sint. Han angriper Tiffany, dytter TV-en ned i badekaret og dreper henne med et elektrisk sjokk. Etterpå plasserer han sjelen hennes i brudedukken ved hjelp av voodoo. Da de to greier å bli enige om ikke å være uenige, bestemmer de seg for at de skal dra til Charles Lee Rays (Chuckys) grav for å få tak i amuletten hans, for uten den må Chucky og Tiffany være dukker for alltid. Tiffany leier inn naboen Jesse for å transportere de to dukkene til kirkegården der Charles ligger begravet. 

## Rolleliste
* Jennifer Tilly som Tiffany Valentine
* Brad Dourif gir stemme til Chucky
* Brock Winkless utførte dukketeater på Chucky
* Katherine Heigl som Jade Kincaid
* Nick Stabile som Jesse Miller
* John Ritter som Warren Kincaid
* Alexis Arquette som Howard Fitzwater / Damien Baylock
* Gordon Michael Woolvett som David Collins
* Lawrence Dane som Horace Preston
* Michael Louis Johnson som offiser Norton
* James Gallanders som Russ
* Janet Kidder som Diane

## Eksterne lenker
* 
* Chuckyholics 
* Tilly Fans
Trylling

**Trylling**, **tryllekunster**, **trylleri** eller **illusjonisme** er kunststykker eller scenetriks som tilsynelatende er umulige. Trylling utføres av en tryllekunstner på en scene eller i en salong (nærtricks) og som regel innenfor et varietéshow, på sirkus eller liknende. Trylling har en lang tradisjon som folkelig underholdning og det er mange klassiske triks, både enkle og kompliserte.

Trylletriks eller illusjonstriks kan også brukes av fingerferdige kriminelle, for eksempel av lommetyver eller i forbindelse med koppespill.

## Illusjonisme

**Illusjonisme** er et ord for trylling, ettersom nåtidens tryllekunstnere ikke bruker magi eller overjordiske krefter, men rett og slett bruker illusjoner. Ordet illusjon betyr *[[synsbedrag]]*, og å illusjonere innebærer følgelig å få det til å se ut som om du gjør noe du ikke gjør. På den måten er altså all form for trylling i utgangspunktet illusjonisme. Når man snakker om en illusjonist, henviser man i svært liten grad til tryllekunstnere som tryller for barn og/eller har show på så scener der de tryller fram duer osv.. Dette er også illusjoner, men de blir mer attraktiv med ordet «tryllekunstner», ettersom barna eller andre har hørt om f.eks. Harry Potter eller andre filmer, bøker etc. 

En *illusjonist* derimot er en som opptrer på større scener, med større illusjoner. Eksempler på slike kan være å sage en dame i to, få assistenten til å levitere (sveve), forsvinne fra scenen for så å dukke opp andre steder, illusjonere frem/bort objekter av betydelig størrelse (biler, stridsvogner osv). Den mest kjente illusjonisten i dag er David Copperfield, som gjentatte ganger har blitt kåret til *illusionist of the year*. Copperfield er svært kjent for å utøve de mest spektakulære illusjoner, og har med sine ferdigheter gitt ordet ny betydnig. Eksempelvis har han gått gjennom Den kinesiske mur, illusjonert vekk Statue of liberty, og mye mer. Men forstå riktig, illusjoner eller magi er ikke ting som kommer fra filmer og bøker.

## Se også
* :Kategori:Illusjonister og :Kategori:Norske illusjonister
* magi – trolldom 
* optisk illusjon
* abrakadabra – hokuspokus
* Buktaling
* Mentalisme – telepati
* Latterdue
* Magiske Cirkel Norge og FAMIT
* Norsk Tryllemuseum
## Eksterne lenker
* 
* Magiske Cirkel Norge
* Forening av Magikere i Trøndelag
* Den Magiske Ring  
* Tryllenyheter (på engelsk)
Liste over nyord i Simpsons

Dette er en **liste over [[neologisme]]r i** den animerte situasjonskomedien ***[[Simpsons]]***.

## C
### ''Car Hole''
En manns uttrykk for garasje, oppfunnet av Moe Szyslak i «».

Selv om «Car Hole» kun forekommer to ganger i serien, er det ofte brukt av fans for å beskrive en garasje eller lignende konstruksjoner. Frasen opptrer først i en samtale mellom Moe og Homer, der Moe gjør narr av Homer grunnet hans bruk av det «fancy» ordet *garage* (ordet stammer fra fransk).

Frasen opptrer én gang til, da Homer sjokkert finner ut at noen lager falske bukser i hans garasje.

:**Homer**: [*gasps*] A counterfeit jeans ring operating out of my car hole!

## D
### ''Diddly''
Ned Flanders' ikke-ord brukt i nesten hver setning.

## F
### ''(The) Freak States''

Samleord for misfoster-statene tilknyttet USA, Alaska og Hawaii, som ikke er knyttet til det fysiske USA.

## J
### ''Jumping Box''
Funnet opp av Mr. Burns for å si *[[TV]]*.
:**Mr. Burns**: Jumping box, television, picto-cube, just crank it up!

## S

## T
### ''Tomacco''
:*Hovedartikkel: [[Tomacco]]*
En fiktiv frukt, plantet av Homer. Den er en halvt tomat og halvt tobakk. Sett i episoden «E-I-E-I-(Annoyed Grunt)».

## U
### Unpossible
Sagt av Ralph Wiggum i episoden , som en synonym for "umulig".

:**Ralph**: [*Upon Principal Skinner informing him that he's failing English class*] Me fail English? That's **unpossible**!
Emma Bunton

**Emma Lee Bunton** (født 1976) er en engelsk popsanger og artist.

Hun ble særlig kjent som en del av popgruppa Spice Girls i årene 1996–2001 i karakteren *Baby Spice*. 

Hun har senere gitt ut tre soloalbum.

## Plateutgivelser
**Album:**
* 2001: *A Girl Like Me*
* 2004: *Free Me*
* 2006: *Life In Mono*

**Singler**
* 1999: *What I Am*
* 2001: *What Took You So Long?*
* 2001: *Take My Breath Away*
* 2001: *We`re Not Gonna Sleep Tonight*
* 2003: *Free Me*
* 2003: *Maybe*
* 2004: *I`ll Be There*
* 2004: *Crickets Sing For Anamaria*
* 2006: *Downtown*
* 2007: *All I Need To Know*

## Se også
* Spice Girls

## Referanser


## Eksterne lenker
* 
* 
* 
*
Ballsletta

**Ballsletta** er navn på et område på Ekeberg i Oslo.

Navnet brukes noe ulikt. Lokalbefolkningen har tradisjonelt brukt navnet om området rundt Ekeberg ridesenter og Søylehuset, med lekeplasser, plaskedam, andedam og dyrepark. Dette området er blitt brukt til 17. mai og St. Hans-feiring og andre folkefester.

Andre (blant annet Oslo byleksikon) har benyttet navnet om fotballbanene på Ekebergsletta.

## Kilder
* Oslo Byleksikon: Ballsletta
Kuvertbrød

**Kuvertbrød** er bakst som blir servert som tilbehør til et måltid. Men det kan og bli servert i forkant av en av rettene i måltidet. Kuvertbrød forekommer i mange former og fasonger, det eneste fellestrekket er at det er et bakverk, som ikke klassifiseres som kake.

## Referanser
Rhys Weston

**Rhys Weston** (født 27. oktober 1980 i Kingston upon Thames, England) er en walisisk fotballspiller.

Weston har spilt seks landskamper for . Som ungdomsspiller var han i Arsenal, og ble solgt til Cardiff i november 2000 for 300&nbsp;000 britiske pund. 

Han var utlånt til Viking siste del av 2006-sesongen, men fikk lite spilletid.

## Referanser


## Eksterne lenker
*
Øystein Fevang

**Øystein Fevang** (født 25. desember 1963 i Horten) er en norsk dirigent, sanger og musiker. 

Han er fra 2017 dirigent for Majorstua Kammerkor. Fra 2006-2025 var han dirigent og kunstnerisk leder for Oslo Filharmoniske Kor, og fra 1996-2006 dirigent for kammerkoret Ensemble 96. Han er utdannet sanger og dirigent fra Østlandets Musikkonservatorium og Norges musikkhøgskole, og har også studert sang med Oren Brown (New York) og direksjon med Alexej Malij (Moskva). Fevang har vært solist med en rekke kor og orkestre, bl.a Gli Scapoli, Kringkastingsorkestret, Kongelige Norske Marines Musikkorps, Hans Majestet Kongens 3. Gardekompani og Filharmoniens Kammerkor  .

Fevang har undervist i ensembleledelse og kormetodikk både på Norges musikkhøgskole, Barratt Due musikkinstitutt og på avdeling for Musikkvitenskap ved Universitetet i Oslo, men har først og fremst hatt sitt pedagogiske virke ved musikklinjen på Rud videregående skole i Bærum, hvor han har undervist siden 1996. 

For platen *Immortal Nystedt* med Ensemble 96, utgitt på musikkmerket 2L, var Fevang nominert til Grammy-prisen i klassen Best Choral Performance for 2006. Platen var også nominert i kategorien Best Surround Album.

I 2007 mottok Øystein Fevang, sammen med Ensemble 96, Korprisen 2007. Dette er Norges Korforbunds ærespris, som deles ut til dirigenter, kor, komponister eller andre som på en særlig måte har fremmet utviklingen av norsk kormusikk nasjonalt eller internasjonalt.

Øystein Fevang hadde en sentral rolle som dirigent i dokumentarserien *Den syngende bydelen*, som ble sendt på NRK1 høsten 2008.

Fra 2009-2017 var Fevang sterkt engasjert som eier og daglig leder, i etablering av kulturarenaen Gamlehorten Gjestegård på Karljohansvern i Horten.

I 2015 ble Øystein Fevang utnevnt til Paul Harris Fellow av Horten Rotary Klubb, for sitt bidrag innen kulturfeltet.

Fevang fikk i september 2019 mye oppmerksomhet knyttet til en allsang-versjon av Queens *[[Bohemian Rhapsody]]* som ble mobilfilmet på åpningen av skoleåret ved Rud vgs. Denne filmen gikk viralt, og også Queen selv delte filmen på sin offisielle facebookside.

## Innspillinger
* *A Christmas Oratorio* - (2013) et juleoratorium av Kjell Mørk Karlsen. Nils Ole Oftebro, Kåre Nordstoga, Ensemble 96, dirigent: Øystein Fevang
* *Parapraxis - *Signum Classics (2011) - Verk av Stephen Frost - Ensemble 96, Sigyn Birkeland, dirigent: Øystein Fevang
* *Immortal Nystedt*  – 2L (2005) –  Verker av Knut Nystedt – Ensemble 96, Bærum Vokalensemble, dirigent: Øystein Fevang 
* *Liknarbraut*  – 2L (2002) –  Verk av Wolfgang Plagge – Ensemble 96, dirigent: Øystein Fevang 
* *Old* – Universal (2001) –  Ketil Bjørnstad – Ensemble 96, Jai Shankar, Palle Mikkelborg, Helen Davies, Ketil Bjørnstad, dirigent: Øystein Fevang
* *Det lyser i stille grender* – Naxos (1998) – Ensemble 96, dirigent: Øystein Fevang

I tillegg har Fevang medvirket på et titalls innspillinger, som sanger, dirigent eller musiker.

## Referanser




## Eksterne lenker
* 
* Øystein Fevang
* musikkmerket 2L
* Lindberg Lyd
* NRK
Teddy’s

**Teddy's Soft Bar** er et serveringssted i Brugata i Oslo.

Baren ble åpnet i 1958, og 50-tallsinteriøret er for en stor del bevart. Teddy's serverte opprinnelig brus, softis og lignende. I dag er salg av alkoholholdig drikke, og mat, basis for driften. De siste par tiårene har Teddy's trukket gjester med tilknytning til Oslos rockemiljø og andre deler av kulturlivet. Det arrangeres fra tid til annen konserter i det lille lokalet.

Ettersom Teddy's har toaletter i bakgården, kan gjestene også se en av de få gjenværende bondehandelsgårdene i Vaterland.
Røldal skisenter

**Røldal skisenter** ligger i Håradalen (Hordadalen) 6 km fra Røldal sentrum i Odda som ligger i Ullensvang kommune i Hardanger. Skisenteret har fem skitrekk og en stolheis.

Skisenteret ligger nesten i sin helhet over tregrensa – mellom 680 og 1&nbsp;280 m – og har de siste årene blitt stadig mer ettertraktet blant frikjørere. Mye av populariteten til skisenteret skyldes snøen, som vanligvis ligger mellom to og fire meter dyp. Gjennomsnittlig snøfall per vinter er ca. 11 meter, eller 4,6 ganger så mye som Hemsedal. Skisenteret har normalt sesong fra desember til mai, men har åpnet så tidlig som 13. oktober, og stengt så sent som 23. juni. Tore Lie eier 50% av anlegget og har planer om å investere ytterligere i Røldalsområdet. Blant annet står hans selskap Otium bak utbygginsprosjektet Røldal alpingrend med over 120 boenheter.

Reiseavstander: 
Oslo: 310 km, 4,5 timer – Bergen: 185 km, 3,5 timer – Kristiansand: 290 km, 4 timer – Stavanger: 170 km, 4 timer – Haugesund: 135 km, 2 timer

## Referanser


## Se også
* Liste over norske alpinanlegg
Nan Goldin

**Nan Goldin** (født 1953 i Washington, DC) er en amerikansk kunstfotograf.

Hun er mest kjent for sine personlige fotografier, i en estetisk snapshotsjanger.

Goldin vokste opp i en jødisk øvre middelklassefamilie i Boston. Hun ble introdusert til fotografi da hun var 15 år av en lærer på en skole i Boston. Hovedgrunnen til at hun begynte å fotografere var for ikke å glemme. Hennes eldre søster begikk selvmord og Nan begynte å fotografere menneskene rundt seg, det var hennes måte å holde dem i live. De første fotografiene hun viste frem var fra det homoseksuelle og transvestittmiljøet i Boston. Etter eksamen flyttet hun til New York City, hvor hun først begynte å fotografere undergrunnsmusikkmiljøer i storbyen. Etter hvert ble hun en del av et rusmiljø som utviklet seg i nabolaget Bowery på Manhattan.

Fotografiene fra denne perioden, fra rundt 1980 til 1986, er en del av serien *The Ballad of Sexual Dependency*. Disse fotografiene er svært personlige, og til dels selvbiografiske. De viser rusmiddelbruk, fester, voldelige parforhold osv. Mot 1990-årene var de fleste av de hun hadde fotografert i denne serien døde. Goldin har også laget flere serier som omhandler aids, etter at hun opplevde å miste flere av sine venner til sykdommen. 

Siden 1995 har hun blant annet vært opptatt av å fotografere undergrunns ungdomskulturer i Tokyo, blant annet har hun laget bokprosjekter i samarbeid med den kjente japanske fotografen Nobuyoshi Araki, landskapsbilder fra Italia og New York, og fotografier fokusert rundt familieliv.

## Referanser


## Eksterne lenker
* 
* 
* 
*
Nyholmen skandse

**Nyholmen skandse** er en skanse i innseilingen til Bodø og ble bygget i 1810 for å beskytte kornlagrene på Hundholmen mot britiske krigsskip under napoleonskrigene.

Fortet var sammen med et fort i Hammerfest de eneste som ble bygget i Nord-Norge.
Fra 1814 fikk den svensk-finske handelsmannen Carl Johan Gerss i noen år leie noen av statens hus på Nyholmen og i 1818 fant de hendelsene sted som senere ble kjent som Bodøsaken.

Kystfortet ble nedlagt i 1835 og forfalt raskt før restaureringsarbeidet startet på slutten av 1960-tallet, anlegget har i dag tolv kanoner som er reprodusert og drives av Nyholms Skandses Compagnie.

Nyholmen skandse er Bodøs tusenårssted.

Nyholmen er et område på halvøya Burøya kjent for Nyholmen skandse og Nyholmen fyr, ei fyrlykt som ble drevet fra 1875 til 1907.


File:Bodo1800-tallet.jpg|Bodø og Nyholmen skandse på 1800-tallet malt av Peter Frederik Wergmann (1802–1869)
File:Bodø 1800-tallet.jpg|Bodø sett fra Lille Hjartøya utenfor byen.
File:Bodø 2006.jpg|Bodø sett fra Lille Hjartøya med Nyholmen i forgrunnen.

## Se også
*Nyholmen fyr

## Litteratur

* Axel Coldevin, *Bodø by 1816-1966*, utgitt av Bodø kommune, 1966
* Alf Kiil, *Før Bodø ble by : Hundholmens historie og forspillet til Bodøsaken*, Bodø 1989, ISBN 8299178800

## Eksterne lenker
* Nyholms Skandses Compagnie
* Fortidsminneforeningen
Gresham’s School

**Gresham's School** er en  privatskole i Norfolk, i østre England. Skolen er for elever i alderen 8&ndash;18&nbsp; år, med fire hus for gutter og tre for jenter. Det er omkring 740&nbsp;elever. De betaler en årlig avgift på omkring 22&nbsp;000&nbsp;pund. Skolen er kjent for sine tidligere elever.

## Historie

Gresham's School ble grunnlagt av  John Gresham i 1555. Formålet var å gi gratis utdannelse til 40 fattige studenter. Fra først av var det en latinskole.

## Kjente elever

*Donald Maclean
*John Charles Walsham Reith
*W.H. Auden
*Lennox Berkeley
*Peter Brook
*Benjamin Britten
*Stephen Frears
*Stephen Fry
*Sienna Guillory
*George Evelyn Hutchinson 
*Ben Nicholson
*Christopher Cockerell
*James Dyson
*Alan Lloyd Hodgkin
*Ralph Firman
*Sebastian Shaw

## Bilder

Fil:Grasshopper-crest.GIF|Greshams gresshoppe
Fil:Old School House, Holt, 1838.jpg|Old School House, Gresham's School, 1838
Fil:EnglandNorfolk.png|Grevskapet Norfolk


## Referanser


## Eksterne lenker
*
Kyle MacLachlan

**Kyle Merritt MacLachlan** (født 22. februar 1959) er en amerikansk skuespiller, mest kjent fra den amerikanske TV-serien *[[Twin Peaks]]*. Hans første opptreden var som Paul Atreides i filmen *[[Dune (film)|Dune]]*, og som Jeffrey Beaumont i *[[Blue Velvet]]*. Senere spilte han rollen som agent Dale Cooper i *Twin Peaks*, og fikk den samme rollen i filmen *[[Twin Peaks – Fire Walk with Me]]*.

I BBCs filmversjon av *[[Prosessen (1993)|Prosessen]]* (1993) etter Franz Kafkas roman spilte han hovedrollen som den forfulgte Josef K. Han hadde også en rolle i den amerikanske TV-serien *[[Sex og singelliv]]*, hvor han ble fremstilt som kjæresten til Charlotte, dr. Trey MacDougal, eksmannen til Charlotte York (Kristin Davis). Han fremstiller Cary Grant i *[[Touch of Pink]]*. Mest merkverdig ifølge kritikere var hans evne til å fange nyansene i Grants vaner. MacLachlan lånte også bort stemmen sin som mediamogul Donald Love i videospillet *[[Grand Theft Auto]] 3*.

MacLachlan har også spilt i flere oppsetninger på teaterscenen.

Etter å ha opptrådt i den kortvarige *[[In Justice]]*, begynte MacLachlan som fast skuespiller i *[[Frustrerte fruer]]*. (Hans rollefigur dukket først opp i en episode i sesong 2.)

MacLachlan hadde rollen som president Franklin D. Roosevelt i den norske TV-serien Atlantic Crossing (2020).

## Film & TV
* *Dune* (1984) (som Paul Atreides)
* *[[Blue Velvet]]* (1986)
* *Hidden – dødelig inntrenger* (1987) 
* *[[Twin Peaks]]*: Sesong 1-2 (1990–1991) (som Agent Cooper)
* *The Doors* (1991) (som Ray Manzarek) 
* *[[Twin Peaks: Fire Walk with Me]]* (1992) (som Agent Cooper)
* *Where the Day Takes You* (1992)
* *Prosessen* (1993) (som Josef K.) 
* *[[Showgirls]]* (1995)
* *[[The Flintstones]]* (1995)
* *[[Mad Dog Time]]* (1996)
* *Route 9* (1998)
* *X Change* (2000)
* *[[Timecode]]* (2000)
* *Hamlet* (2000) (som Kong Claudius)
* *[[Sex og Singelliv]]*: Sesong 3-5 (2000–2002)
* *Parfymen: Historien om en morder* (2001) 
* *Northfork* (2003)
* *Touch of Pink* (2004) (som Cary Grant)
* *The Librarian* (2004)
* *[[Free Jimmy]]* (2006)
* *[[Frustrerte fruer]]*: Sesong 2 (2006–)
* *[[Inland Empire]]* (2006)
* *[[Twin Peaks]]*: Sesong 3 (2017) (som Agent Dale Cooper)
* *[[Atlantic Crossing]]* (2020)

## Referanser


## Eksterne lenker
* 
*
Brugata (Oslo)

**Brugata** (1–19, 6–24) er en gate i Oslo, mellom Storgata og Vaterlands bru. Brugata ligger på grensen mellom bydelene Grünerløkka og Sentrum. Nr 1–19 hører med til bydel Grünerløkka, nr 6–24 hører med til Sentrum.

Sammen med søndre del av Storgata var Brugata Christianias innfartsvei fra øst og nord etter byggingen av Vaterlands bro i 1654 (*Vaterlands Storgade*). Langs veien grodde det frem bondehandelsgårder som det fortsatt kan finnes spor av. Også flere garvere holdt til i Brugata.

Brugata passerer Lilletorget, der Stenersgata tar av mot sørvest og Christian Krohgs gate mot nord. Sør for gatens østre del ligger Vaterlandsparken. Den vestre delen av gaten er idag dominert av serveringssteder, innvandrerbutikker og butikksenteret Gunerius.

## Utvalgte gatenummer
I nr. 3 A ligger Teddy's Soft Bar som åpnet i 1958 med servering av brus og milkshake. I bakgården kan man se rester av de gjenværende bondehandelsgårdene som antakelig ble oppført i midten av 1700-tallet

Brugata 6 var en bondehandelsgård reist av Arne Hansen Killerud i 1760-årene. Anlegget var fredet. Handelsgården brant ned til grunnen i 1988. Maleren Wilhelm Peters har malt en scene fra gårdsrommet i 1906. Brugata 6 er beskrevet av Hans Børli i novellen Ti mil: 

Alf Prøysen har på sin måte gitt en livlig folkelivsskildring i «Basarvise» med Brugata 9 som kuliss. Her er tredje strofa: 
Brugata 9 huser i dag Den Røde Mølle. Selve huset er fra perioden 1870-1900, men det er bygget på grunnmur av et hus som tidligere sto der som var fra 1700-tallet.

Brugata nr. 14 er et bindingsverkshus fra slutten av 1700-tallet. Her er det gjestgiveri i første etasje.

Nr. 17 er en bygård fra 1897. Byggherre var advokat Ludvig Meyer, Arbeiderpartiets formann 1897 til 1900, som i 1895 hadde kjøpt den tidligere bygningen på tomten. Her flyttet Arbeiderpartiet, partiavisen Social-Demokraten, Arbejdernes Fællesbageri, partets trykkeri, partimannen Christian Holtermann Knudsens trykkeri inn. Social-Demokraten flyttet til det nybygde Folkets Hus i 1907. 

Tidligere var det hele tre kinoer i Brugata. I nr.1 lå Folkekinematografen, i nr. 8 Kronen kino og i nr.12 lå Central.

## Galleri

Fil:Teddy%27s_Soft_Bar.jpg|Teddy's Soft Bar Brugata 3A.
File:Brugata.jpg|Brugata sett mot Storgata.
Fil:Brugata 14 Oslo.jpg|Brugata 14 fra ca.1790.


## Litteratur
* Ole Daniel Bruun: Arkitektur i Oslo ISBN 978-82-573-1945-8 2008

## Referanser


## Se også
* Teddy's

## Eksterne lenker
*  
*  https://www.oslobyleksikon.no/side/Brugata i Oslo byleksikon
*  [Brugata](http://lokalhistoriewiki.no/index.php/Brugata_(Oslo)) hos Lokalhistoriewiki
USADSB

***USADSB*** er et musikkalbum utgitt i 2004 av det danske rockebandet Nephew. Det var bandets andre studioalbum, og ble bandets store gjennombruddsalbum. Albumet solgte i 110&nbsp;000 eksemplarer, og bandet vant fem kategorier ved Danish Music Awards i 2005. Det kom ut fem singler fra dette albumet, «Movie Klip», «En Wannabe Darth Vader», «Superliga», «Ordenspoliti» og «Worst/Best Case Scenario».

## Sporliste
# «Movie Klip» 
# «Superliga » 
# «Blå & Black»  
# «Milk & Wine»  
# «Dårlig Træning»  
# «En Wannabe Darth Vader»  
# «Worst/Best Case Scenario»  
# «Ordenspoliti»  
# «USA DSB»  
# «Bazooka»  

## Referanser


## Eksterne lenker
*
Ryan Phillippe

**Matthew Ryan Phillippe** (født 10. september 1974 i New Castle i Delaware) er en amerikansk skuespiller. Han har spilt i en rekke filmer, blant annet *[[Et farlig spill]]*. Ryan var gift med Reese Witherspoon til 2006. Phillipe og Witherspoon's datter Ava Elizabeth Phillippe, som ble oppkalt etter skuespiller Ava Gardner, ble født den 9. september 1999. Deres sønn ble født i 2003. https://web.archive.org/web/20110209013846/http://www.hollybaby.com/2010/10/23/happy-birthday-deacon-phillippe-youre-7-today-october-23/ Den 30. oktober 2006 annonserte Phillippe og Witherspoon at de planla en separasjon. 

## Utvalgte filmer

## Referanser


## Eksterne lenker
*
Weserstadion

**Weserstadion** er hjemmebanen til den tyske fotballklubben Werder Bremen. Banen har fått navnet etter elva Weser. Under andre verdenskrig ble banen brukt til lagring av tysk krigsmateriale. Banen har en kapasitet på drøyt 42&nbsp;358 plasser.

Fra sesongen 2019/2020 vil det offisielle navnet være Wohninvest Weserstadion.

## Referanser


## Eksterne lenker
*
Luzjniki stadion

**Luzjniki Stadion** (*Стадион* «*Лужники*») er et fotballstadion i Moskva i Russland. Det er holdt flere større sportsarrangement her og Russland spiller sine landskamper i fotball på dette stadion.

## Historikk
23. desember 1954 besluttet den sovjetiske staten å bygge et større stadion i Moskva i Luzjniki-området.  Sovjetunionen hadde tatt 71 medaljer i sommer-OL i 1952 og interessen for friidrett var så stor at det var behov for et stadion med alle moderne fasiliteter som en del av et større sports-kompleks. Stadionet ble offisielt åpnet 31. juli 1956 etter å ha blitt bygget på bare 450 dager.   

Stadionet var hovedarenaen for sommer-OL i 1980 og kapasiteten var  under arrangementet.

I 2013 startet en større utvidelse og modernisering av stadionet for fotball VM. Den historiske fasaden ble beholdt, men innvendig ble det bygget helt om. Løpebanen ble fjernet og tribunene ble flyttet nærmere gressmatten. Kapasiteten ble utvidet fra  til . Åpningskampen for det ny-renoverte stadionet gikk 11. november 2017 da  slo  1-0. I den andre kampen som ble spilt her, tapte Russland 0-3 mot , den 23. mars 2018.


USSR Stamp 1962 Speed Skating.jpg|Frimerke i anledning av Allround-VM på skøyter 1962 for menn
RIAN archive 487039 Opening ceremony of the 1980 Olympic Games.jpg|Åpningsseremonien for sommer-OL i 1980
Luzhniki Inside View B Stand.jpg|Før kampen Russland-Tyskland i 2009 med løpebaner inntakt
Luzhniki 2017.jpg|Luzjniki stadion i november 2017 etter siste oppgradering


## Større arrangementer
* Allround-VM på skøyter 1962 for menn ble arrangert her, og sovjetiske Viktor Kositsjkin ble verdensmester.
* Stadionet ble også brukt under Sommer-OL i 1980. 
* Finalen i Mesterligaen 2007/2008 mellom Chelsea FC og Manchester United (vinnere) ble spilt her foran  tilskuere. Denne banen har vanligvis kunstgressunderlag, men i anledning mesterligafinalen ble det lagt naturgress.
* VM i friidrett 2013 ble også arrangert her.
* Finalen i VM i fotball 2018 ble spilt her.

## Kamper i VM i fotball 2018
*Listen viser avspark norsk tid*

## Referanser


## Eksterne lenker
* 
*  Offisiell rapport fra Sommer-OL 1980
* 
* 
*  ''Triomf op het ijs: WK 1962 Moskou'' – 19-minutters dokumentar om Allround-VM 1962 for menn på www.geschiedenis24.nl
Kunyaza

***Kunyaza*** (fra kinyarwanda; «det å få kvinner til å tisse», «å få frem vaginalsekret», «våt sex») er en seksuell teknikk kjent fra Rwanda. Teknikken går ut på at mannen slår sin erigerte penis mot kvinnens indre kjønnslepper og klitoris for å fremprovosere vaginalsekret. Dette kan gjøres både med det formål å i seg selv lede til seksuell nytelse, eller som forberedelse til samleie.

*Kunyaza* har lange tradisjoner, og er en utbredt teknikk i Rwanda. Både rwandiske kvinner og menn anser det som svært viktig å oppnå tilstrekkelig glid under samleie, og bruker dermed *kunyaza* og andre teknikker for å oppnå dette. Det er en utbredt oppfatning blant rwandiske kvinner at manglende glid under samleie lett fører til utroskap eller ønske om skilsmisse fra mannens side. Språket kinyarwanda har også et eget ord for kvinner med utilstrekkelig vaginalsekreter, *igihama*.

Ifølge legenden oppstod kunyaza i Rwandas tredje dynasti mens kongen var på reise og dronningen ville ha sex. Hun kommanderte en av vaktene til å sex med henne, men han var så redd at han skalv. I stedet for å å støte inn i henne, slo han skjelvende manndommen sin mot hennes klitoris til hun begynte å sprute. Vannet fra dronningen, skal ifølge legenden ha startet elven Kivu som folket kaller «kilden til liv». Siden den gang har metoden utviklet seg over tid med flere forskjellige stillinger, teknikker og urter.

Praksisen med Kunyaza er beslektet med *Guca imyeyo*. *Guca imyeyo* er en teknikk for å øke størrelsen på de indre kjønnsleppene, og anses som en nødvendig forutsetning for å kunne lykkes med *kunyaza*.

Mange som praktiserer Kunyaza vil motsette seg bruk av kondom, da dette er påstått å ødelegge for «blandingen» av kroppsvæsker. Dette anses som en helsemessig utfordring da ubeskyttet sex kan føre til spreding av HIV.

## Referanser


## Eksterne lenker
* Intervju om kunyaza med forfatteren av boken ''Le secret de l’amour à l’africaine''
Leiesoldat

**Leiesoldat** er en soldat som lar seg kjøpe til betalt tjeneste i et fremmed lands militærapparat.

## Definisjon
Ifølge Genève-konvensjonene defineres en leiesoldat slik: 
:*En leiesoldat
::*(a) er spesielt rekruttert lokalt eller utenlands for å kjempe i en væpnet konflikt;*
::*(b) tar, faktisk, del i denne konflikten;*
::*(c) er motivert til å ta del i konflikten først og fremst for personlig fortjeneste, som faktisk er lovet av, eller på vegne av en part i konflikten, materiell kompensasjon spesielt av det som er lovet eller betalt til soldater av samme rang og funksjoner i de væpnede styrkene i den aktuelle parten;*
::*(d) er ikke av samme nasjonalitet som en av partene, ei heller bosatt i et område kontrollert av en av partene;*
::*(e) er ikke medlem av de væpnede styrkene til en av partene i konflikten; og*
::*(f) har ikke blitt sendt av en stat som ikke er del av konflikten, på offisielt oppdrag for den staten.*

[[USA]] og flere andre land har ikke skrevet under på *Protocol Additional GC 1977* i Genève-konvensjonene.

== Leiesoldater gjennom tidene ==
* [[Væring]]er på 900- og 1000-tallet var [[norrøn]]e [[kriger]]e - blant dem den senere [[konge]]n [[Harald Hardråde]] - som lot seg verve til keiserlige [[livvakt]]er i [[Miklagard]]. De har etterlatt seg [[graffiti]] i [[Hagia Sofia]]-[[katedral]]en i [[Istanbul]].
* Den svarte garde. Da [[Meldorf]] ble stormet av [[Hans av Danmark, Norge og Sverige|kong Hans]] 13. februar 1500, ble de 130 personene om var for syke eller gamle til å flykte, drept av [[Hans av Danmark, Norge og Sverige|kong Hans']] leiesoldater, kjent som «den svarte garde». Om dem sa en tidligere anfører at de var «*de beste soldater, men òg de mest fordervede mennesker jeg noen gang har sett.»*
* Det [[delmenhorstiske regiment]].
* [[Sveitsergarden]] - [[pave]]ns livvakter kjent for sine gule, blå og røde [[uniform]]er. 
* [[Fremmedlegionen]] - opprettet av kong [[Ludvig Filip av Frankrike]], regnes som dagens mest kjente leiesoldater.
* *Dansk Baltisk Auxiliær Corps'', et privatfinansiert dansk militærkorps sendt til kamp mot bolsjevismen i Sovjetunionen i 1919.  
* De internasjonale brigadene under borgerkrigen i Spania, hvor Norge deltok med om lag 250 mann.
* De flyvende tigere var en gruppe amerikanske flyvere som før USA gikk inn i andre verdenskrig utgjorde en sveit som skjøt ned 236 japanske fly. Gruppen ble oppløst i 1943.

## Referanser


## Se også
* Fremmedkriger
* Fremmedlegionen
* Ulovlig stridende
* Kaperfart

## Eksterne lenker
*
Interkom Kom Ind

***Interkom Kom Ind*** er det tredje studioalbumet til det danske rockebandet Nephew. Albumet ble lansert den 6. oktober 2006. I samarbeid med produsenten Carsten Heller valgte bandet å bytte instrumenter i en del av låtene, for på den måte å fremtvinge et nytt lydunivers.

## Sporliste
# «Igen & igen &»
# «Mexico ligger i Spanien»
# «Cigaret kid»
# «Taxa triumf»
# «Science fiction & familien»
# «Hvidt på sort»
# «Hospital»
# «Læsterlige klø»
# «First Blood harddisk»
# «Sway»
# «T-kryds»

## Eksterne lenker
*
Norsk arverett

**Norsk arverett** viser til rettslig regulering av arv i Norge. Arverettslige spørsmål i Norge reguleres først og fremst av arveloven fra 1972. Juridisk må området ses i sammenheng med reglene om skifte. Området grenser opp mot familieretten, og ekteskapsloven fra 1991 kan derfor være av betydning.

Det er to måter man kan arve på etter norsk rett – arv etter loven og arv etter testament.

## Arv etter loven
Dersom den avdøde (arvelateren) ikke utpeker hvem som skal ta arv i et gyldig testament, er det arvelovens regler som avgjør dette. Det er likevel visse begrensninger i testasjonsadgangen.

Arvelovens regler stiller opp et parentelsystem som deler arvelaterens slektninger opp i arveklasser etter hvor nært beslektet de var med avdøde. Dette bestemmer at dersom avdøde har barn og ektefelle i live, arver ektefellen en fjerdedel mens barna deler resten. Er ett eller flere barn døde, overtar deres eventuelle barn (arvelaterens barnebarn) deres arv, og slik fortsetter det med deres eventuelle etterfølgere. Har ikke avdøde ektefelle, arver barna alt.

Hvis den avdøde ikke har etterkommere (livsarvinger), får ektefellen halvparten av arven, og avdødes foreldre den andre halvdelen, eller deres etterkommere (avdødes søsken, nieser/ nevøer osv.) hvis de er døde.

Er ingen av foreldrene eller deres etterkommere i live, går hele arven til en eventuell ektefelle, eller til besteforeldrene eller deres etterkommere, men i norsk lov ikke lenger ned enn til kusiner og fettere.

Er ingen av dem som er nevnt her i live, og avdøde ikke har opprettet gyldig testament, går arven til Staten med mindre særlige grunner tilsier noe annet.

## Arv etter testament
:*Utdypende artikkel: [[Testament]]*
Et sentralt prinsipp innen arveretten er testasjonsfriheten, som i utgangspunktet gir mulighet til å opprette et testament som bestemmer en annen fordeling av arven enn den loven stiller opp. Testamentet går da foran loven.

Fra utgangspunktet om testasjonsfrihet er det noen viktige unntak. Ektefelle og barn har krav på henholdsvis minstearv og pliktdelsarv, som er deler av arven arvelateren ikke kan ta fra dem ved testament. Barna skal ha to tredjedeler av arven på deling, begrenset til en million kroner hver, og ektefellen skal ha 4 ganger folketrygdens grunnbeløp hvis avdøde har livsarvinger, 6 hvis vedkommende ikke har det.

For at et testament skal være gyldig, må det som utgangspunkt være skriftlig og signert av testator, med to vitner som signerer. Disse kravene kan fravikes dersom testator pga. brå og farlig sykdom eller annet nødstilfelle ikke kan overholde dem, og i stedet oppretter nødtestament. En testamentarisk bestemmelse er ugyldig dersom vitnene er inhabile, når testator er sinnssyk eller i høy grad sjelelig svekket eller når den er fremkalt ved tvang. For at testamentet til en person under 18 år skal bli gyldig, må det godkjennes av justisdepartementet.

## Se også
* Slekt (jus)
* Arveavgift

## Eksterne lenker
* Arveloven, fra Lovdata
* Skifteloven, fra Lovdata
* Justisdepartementets orientering til arvinger
* Jussportalens oversiktsside om arverett
Enoks vei (Oslo)

**Enoks vei** (1-39, 2-30) er en vei i Oslo på Lille Ekeberg i bydel Nordstrand. Veien starter hvor Røhrts vei slutter, og går til Vårveien. Veien fikk sitt navn i 1951 etter Enok Abrahamson (1877&ndash;1935). Det meste av Enoks vei tilhører Lille Ekeberg borettslag.

## Referanser
Høvringen

**Høvringen** er ei fjellgrend i vestre del av Rondane, beliggende 1000 meter over havet. Høvringen var tidligere ei av Norges største setergrender med sine over 30 setre. I dag er imidlertid hovednæringen turisme, og det er flere overnattingsmuligheter i hytter og hoteller. Rondane nasjonalpark går helt frem til bebyggelsen og er det naturlige turområdet for stedets mange besøkende. 

Opprinnelsen til navnet Høvringen er noe uklart. Det *kan* komme fra «hovringen» som en hentydning til fjellene rundt som danner en halvsirkel. Det kan også komme fra *høvre* i hestesele, som er en høyde i nærheten.

Legenden Peer Gynt var i et basketak her med troll. Her skrev Engebret Hougen-sangen *Sjå sole på Anaripigg* på Sel-dialekt.

## Eksterne lenker
* Nettsted for Høvringen
Enok Abrahamson

**Enok Abrahamson** (født 3. oktober 1877, død 6. august 1935) var en norsk lyriker. Hans diktsamling: *Under grågåsens plog*: dikte fra Aker, fjorden og byen, kom ut i 1935. Flere av diktene har lokalhistorisk interesse for Oslo Øst og Ekebergområdet og siteres fremdeles av eldre folk. Han søster var kunstmaleren Birgit Abrahamsen (1879-1961).
 

Abrahamson sørget for at mange av veiene på Simensbråten fikk poetiske navn som «Vårveien», «Lyngveien», «Bauneveien», «Fiolveien», «Linneaveien», «Vardeveien» o.l. I 1909 bygde han flere hus på Simensbråten. Han var en tid formann i velforeningen på Simensbråten og medlem av Aker herredsstyre og Akers jordbruksutvalg under første verdenskrig. I 1914 foreslo han at Nordre Skøyen hovedgård skulle bli såkalt kulturhus. 39 år senere ble dette vedtatt av formannskapet,

Veien Enoks vei på Ekeberg er oppkalt etter ham.

## Bibliografi
* *Under grågåsens plog* 1935
* *Paa allfarvei – nye digte* 1904
* *Digte* 1901

## Referanser
Grito de Dolores

**Grito de Dolores** var presten Miguel Hidalgos oppfordring til å gjøre Mexico uavhengig. «El Grito» (ropet) ble holdt den 16. september 1810 i byen Dolores i delstaten Guanajuato. «Dolor» betyr smerte på spansk, så «Grito de Dolores» kan både bety «Ropet fra byen Dolores» og et «Rop i smerte».
For å samle sin menighet, ringte Hidalgo med kirkeklokken. Deretter oppfordret han til kamp for at Mexico skulle gjøres uavhengig og at alle spanjoler skulle sendes i eksil eller bli arrestert.
*El Grito* avsluttes med «Mexicanos, ¡viva México!» som på norsk kan oversettes med «Mexicanere, lenge leve Mexico!»
Først i 1821 ble Mexicos uavhengighet anerkjent.

## Tradisjoner
Det har vært en årlig tradisjon siden 1821 at presidenten i Mexico ringer med Hidalgos klokke og gjentar Hidalgos ord kl. 23:00 om kvelden den 15. september. Tradisjonelt har dette blitt utført av Mexicos president på balkongen til Palacio Nacional ved Zócalo, midt i Distrito Federal.

### Året 2006
Den 15. september 2006 ble ikke dette utført ved Zócalo. President Vicente Fox ropte «¡Viva México!» fra byen Dolores Hidalgo, der det opprinnelig ble utført av Miguel Hidalgo i 1810.

## Litteratur
* Carlos Herrejón Peredo: *Versiones del grito de Dolores y algo más.* In: Rafael Vargas: *20/10. Memoria de las revoluciones en México.* RGM Medios, México 2009, S. 38–53, ISBN 978-607-7748-04-5.

## Eksterne lenker
* 
* Webside med informasjon, live video og videoopptak fra når presidenten utfører Grito de Dolores
Franklin Buckley

**Franklin Charles Buckley** (født 9. november 1883 i Urmston, Stor-Manchester, England, død 21. desember 1964 i Walsall, West Midlands, England) var en engelsk landslagsspiller i fotball som spilte for åtte engelske klubber i årene 1903 til 1919. Han var også manager for seks engelske klubber i årene 1919 til 1955. Mest kjent under navnet Major Frank Buckley 

Buckley spilte 1 landskamp for .

## Karriere som fotballspiller

### Landslagskarriere for England

### Klubblag

## Karriere som fotballmanager

### Klubblag

## Referanser


## Kilder
* Mortimer, Gerald (2004): *The Who´s Who of DERBY COUNTY*. Breedon Books Publishing, Derby. ISBN 1-85983-409-4 
* Rollin, Jack (1998): *ROTHMANS BOOK OF FOOTBALL RECORDS*. Headline Book Publishing, London. ISBN 0-7472-1954-0

## Eksterne lenker
*
Dolores Hidalgo

**Dolores Hidalgo** er en liten by i den meksikanske delstaten Guanajuato. Den befinner seg i en høyde på 1900 meter over havet. Kommunen hadde en befolkning på 148&nbsp;173 i 2010, mens selve byen hadde 59&nbsp;240 innbyggere. Mexicos frigjøringskamp starta i denne byen, og den har fått tilnavnet «Den nasjonale selvstendighetens vugge». Den har status som «Pueblo Mágico».

## Historie

Dolores var en liten landsby inntil Miguel Hidalgos berømte «Grito de Dolores» her den 16. september 1810, altså den talen han holdt som oppildnet til opprør mot spanjolene. Elleve år senere ble frihetskampen kronet med hell. Senere skiftet byen navn til Dolores Hidalgo for å ære ham.

## Referanser


## Eksterne lenker
* 
* Kommunens offisielle hjemmeside
Goražde

**Goražde** er en by og en kommune i kantonen Bosna-Podrinje i Øst-Bosnia ved Drina-elven. Foreløpige tall fra folketellingen i 2013 viste at Goražde hadde  innbyggere.

Under Bosnia-krigen var det en av de tre enklavene som sammen med Srebrenica og Žepa var omringet av serbiske militære styrker. Etter krigens slutt var byen den eneste som ikke ble etnisk renset av de tre. Et ledd i Dayton-avtalen sikret byen en trygg korridor til den Bosnjak-kroatiske føderasjon.

## Referanser


## Eksterne lenker
*
Havkaruss

**Havkaruss** (*Spondyliosoma cantharus*) er en fiskeart.

Den har en oval kropp som er sammentrykt fra siden. Den er sølvfarget med langsgående svarte og gylne striper. Den kan bli opptil 60&nbsp;cm lang, men vanlig lengde er opptil 30&nbsp;cm. Arten svømmer alene over sandbunn og i ''Posidonia''-gras. Den eter alger som den skraper av steiner.

Havkaruss er utbredt i det østlige Atlanterhavet fra Norge til Namibia inkludert farvannene rundt Madeira, Kanariøyene og Kapp Verde. Den finnes også i Middelhavet og Svartehavet.

I middelhavsområdet regnes havkaruss som en god matfisk.

## Litteratur
* 

## Eksterne lenker
* 
*
Okseøyefisk

**Okseøyefisk** (*Boops boops*) er en fiskeart.

Den har en mer spoleformet kropp enn vanlig hos havkarusser. Ryggen er gråblå og sidene er sølvfarget eller gylne. Sidelinjeorganet vises som en mørk stripe. Øynene er store. Den kan bli opptil 38&nbsp;cm lang, men vanlig lengde er opptil 25&nbsp;cm. Arten svømmer i store stimer over sandbunn på 2–150&nbsp;m dyp. Den eter alger, sjøgras, svamper og krepsdyr.

Okseøyefisk er utbredt i det østlige Atlanterhavet fra Norge til Angola inkludert farvannene rundt Kanariøyene, Kapp Verde, São Tomé og Príncipe. Den finnes også i Middelhavet og Svartehavet. Nord for De britiske øyer er den svært sjelden.

Arten fiskes med line, trål og ringnot. Hellas og Spania er landene med størst fangst. I 2012 ble det totalt fisket  okseøyefisk.

## Referanser


## Litteratur
* 

## Eksterne lenker
* 

*
Flekkpagell

**Flekkpagell** (*Pagellus bogaraveo*) er en fiskeart som tilhører havkarussene.

Den har en høy kropp med en stor, mørk flekk over gjellelokket. Den kan bli opptil 70&nbsp;cm lang, men vanlig lengde er opptil 30&nbsp;cm. Arten svømmer i stim over ulike bunntyper. Ungfiskene svømmer på 15–120&nbsp;m dyp nær kysten, mens de eldre fiskene finnes ned til 700&nbsp;m dyp ute ved kontinentalskråningen. Den eter pigghuder, krepsdyr og muslinger.

Flekkpagell er utbredt i det østlige Atlanterhavet fra Norge og Island til Mauritania inkludert farvannene rundt Madeira og Kanariøyene. Den finnes også i det vestlige Middelhavet.

I middelhavsområdet er det et betydelig fiske etter flekkpagell. Den er også en populær sportsfisk.

## Litteratur
* 

## Eksterne lenker
* 

*